open-index/open-wikipedia-markdown huggingface dataset:
Jääkiekon nuorten maailmanmestaruuskilpailut 1977

**Jääkiekon nuorten maailmanmestaruuskilpailut 1977** pelattiin Banská Bystrican ja Zvolenin kaupungeissa Tšekkoslovakiassa, ja ne olivat ensimmäiset viralliset nuorten maailmanmestaruuskilpailut. Neuvostoliitto voitti turnauksen voittaen jokaisen pelinsä. Isäntämaa Tšekkoslovakia oli pronssilla. Hopealle ylsi Kanada, jota edusti edellisvuoden Memorial Cupin voittaja Hamilton Fincups. 

## Turnaus

## Pistepörssi

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Jan Hrabák
***Paras puolustaja:**  Vjatšeslav Fetisov
***Paras hyökkääjä**  Dale McCourt

### Turnauksen tähdistökentällinen
***Maalivahti:**  Alexander Tyzhunyk
***Puolustajat:**  Vjatšeslav Fetisov,  Risto Siltanen
***Hyökkääjät:**  Dale McCourt,  Igor Romashin,  Bengt-Åke Gustafsson

## Lähteet
* Artikkeli kisoista TSN:n sivuilla 
* Passionhockey.com: IIHF U20 1977 
* Hockeyarchives: IIHF U20 1977 

### Viitteet
Surf Ninjas

**Surf Ninjas** on vuonna 1993 ensi-iltansa saanut toimintakomedia. Elokuvan pääosia esittävät Ernie Reyes, Jr., Ernie Reyes, Sr., Nicolas Cowan, Rob Schneider, John Karlen, Kelly Hu, Tone Loc, Leslie Nielsen ja Neal Israel. Elokuvassa kaksi surffaajaa yrittävät kaataa diktaattorin saatuaan selville olevansa Etelä-Kiinan merellä sijaitsevan saaren prinssejä. Elokuvan on ohjannut Neal Israel.
Jääkiekon nuorten maailmanmestaruuskilpailut 1974

**Jääkiekon nuorten maailmanmestaruuskilpailut 1974** pelattiin Leningradissa, Neuvostoliitossa. Mestaruuden voitti isäntämaa Neuvostoliitto, joka voitti jokaisen pelinsä. Toiseksi turnauksessa tuli Suomi ja kolmanneksi Kanada. Turnaukseen osallistui yhteensä kuusi joukkuetta, joista kukin joukkue pelasi  muita joukkueita vastaan yhden kerran.

## Lopputulokset

## Ottelut

## Palkinnot
### Turnauksen parhaat pelaajat
***Paras maalivahti:**  Frank Salive
***Paras puolustaja:**  Viktor Kucherenko
***Paras hyökkääjä**  Mats Ulander

### Turnauksen tähdistökentällinen
***Maalivahti:**  Tapio Virhimo
***Puolustajat:**  Jim Turkiewicz,  Paul McIntosh
***Hyökkääjät:**  Thomas Gradin,  Roland Eriksson,  Ismo Villa

## Lähteet
* Passionhockey - Matches internationaux des moins de 20 ans 1973/74 
* Hockeyarchives -  - Matches internationaux des moins de 20 ans 1973/74 

### Viitteet
Difluorikarbeeni

**Difluorikarbeeni** (CF2) on karbeeneihin kuuluva yhdiste. Muiden karbeenien tavoin se on erittäin reaktiivinen yhdiste ja esiintyy lähinnä välituotteena.

Suurimmilla osilla karbeeneista on alimman energian omaavalla perustilassaan triplettitilaisena. Fluoriatomit kuitenkin stabiloivat singlettitilan luovuttamalla elektroniparin tyhjälle d-orbitaalille. Perustilan ja ensimmäisen triplettitilan välinen energiaero on 56,6 kcal/mol. Elektroniparien luovuttamisen vuoksi difluorikarbeeni on vain kohtalaisen voimakas elektrofiili, useimmat karbeeneista ovat elektrofiileina voimakkaampia. Täten difluorikarbeeni on huomattavasti stabiilimpi kuin muut halogeeniatomin sisältävät karbeenit.

Difluorikarbeenin valmistamiseen on useita eri tapoja. Näitä ovat esimerkiksi difluorikloorimetaanin dehydrohalogenointi käyttäen emäksenä alkoksideja tai alkyylilitiumyhdisteitä, fluorattujen orgaanisten yhdisteiden, kuten heksafluoripropyleenioksidin, perfluorisyklopropaanin, tetrafluorieteenin ja natriumklooridifluoriasetaatin, termolyysillä sekä elohopean, tinan, kadmiumin, piin ja fosforin organometalliyhdisteistä. 

Difluorikarbeenia käytetään pääasiassa alkeenien syklopropanointiin. Hyvin elektronirikkaat ja siten nukleofiiliset alkeenit reagoivat helposti difluorikarbeenin kanssa muodostaen difluorisyklopropaanirakenteen. Vähemmän nukleofiiliset alkeenit reagoivat sen kanssa kuitenkin vasta korotetussa lämpötilassa. Yhdiste reagoi myös imiinien kanssa muodostaen atsiridiinin johdannaisia.

## Lähteet
Osakan pörssi

**Osakan pörssi** () on Japanin toiseksi suurin pörssi. Se perustettiin kesäkuussa 1878.

Osakan pörssi ilmoitti vuoden 2011 lopussa yhdistyvänsä Japanin suurimman pörssin, Tokion pörssin, kanssa. Yhdistymisellä pörssit pyrkivät vastaamaan rahoitusalan kasvavaan kilpailuun. Japanin markkinaviranomainen hyväksyi yhdistymisen heinäkuussa 2012. Yhdistyminen toteutui vuoden 2013 tammikuussa. Käytännössä pörssien yhdistymisessä saavutettiin seitsemän miljoonan jenin säästöt toimien integroinnin johdosta Tokion pörssin sulauduttua osaksi Osakan pörssiä.

Yhdistymisen seurauksena syntyi Japanin pörssi (JPX). Tammikuussa 2016 JPX-pörssissä listattujen yritysten markkina-arvoksi laskettiin 4&nbsp;522 miljardia Yhdysvaltain dollaria. Japanin pörssi on maailman kolmanneksi tai neljänneksi suurin arvopapereiden markkinapaikka. 

## Lähteet

## Aiheesta muualla

* Osakan pörssi  Viralliset sivut
Perimmäinen Pohjola

**Perimmäinen Pohjola** () on vuonna 2010 julkaistu Hugleikur Dagssonin sarjakuva-albumi. Teos ilmestyi suomeksi 2011 Atenan kustantamana.

## Lähteet

## Aiheesta muualla
* Pietarinen, Kati: Verenhimoinen joulukissa . Voima 10/2011.
* Leipola, Lasse: Lanka arvioi: Syksyn 2011 Hugleikur Dagsson -tuotteet. Vihreä lanka 28.10.2011.
*
Bombayn pommi-iskut 1993

**Bombayn pommi-iskut 1993** tapahtuivat Intian Bombayssa eli nykyisessä Mumbaissa 12. maaliskuuta 1993. Isku sisälsi 13 pommi-iskua. Mafiapomo Dawood Ibrahimin, jota ei ole saatu kiinni, uskotaan olleen iskujen suunnittelija. Iskujen uskotaan olleen kosto Baburin moskeijan tuhosta vuonna 1992.

Voimakas autopommi räjähti kello 13.30 Bombayn pörssin kellarissa ja 28-kerroksinen rakennus vaurioitui pahoin. Muita kohteita olivat muun muassa Chhatrapati Shivajin kansainvälinen lentoasema ja Air Indian toimisto. Kello 15.40 mennessä oli räjähtänyt yhteensä 13 pommia.

## Lähteet
Mr. Magoo

**Mr. Magoo** on vuonna 1997 ensi-iltansa saanut komediaelokuva, joka perustuu UPA-studion vuonna 1949 luomaan samannimiseen piirroshahmoon. Elokuvan pääosia esittävät Leslie Nielsen, Kelly Lynch, Matt Keeslar, Nick Chinlund, Stephen Tobolowsky, Ernie Hudson, Jennifer Garner, Malcolm McDowell, Miguel Ferrer ja Greg Burson. Elokuvan on ohjannut Stanley Tong.
Kopimistiseurakunta

**Kopimistiseurakunta** () on Ruotsissa vuonna 2010 perustettu lähetystyötä tekevä uskonnollinen yhdyskunta.

Kopimistiseurakunnan keskeisiä opinkappaleita ovat informaatio ja sen jakaminen. Informaation kopiointi on sakramentti. Kopimismin lähetyssanoma kuuluu: *"Kopioi ja levitä, kaikki tieto kaikille, minkä luonnonlait mahdollistavat, sitä älköön maallinen laki rajoittako."*

Seurakunnan hengellinen johtaja ja lähetysvastaava on Isak Gerson.

## Lähteet

## Aiheesta muualla
* Kopimistiseurakunnan verkkosivut
Gyermekvasút

**Gyermekvasút** () on 11 kilometrin pituinen kapearaiteinen lastenrautatie Budan kukkuloilla Budapestissa. Sen liikennettä hoitavat 10–14-vuotiaat lapset. He vastaavat esimerkiksi vaihteiden ja merkinantolaitteiden käytöstä, myyvät ja tarkistavat lippuja ja hoitavat kuulutukset. Ainoastaan veturinkuljettajat ovat aikuisia. Lasten rautatie liikennöi Unkarin valtiollisen rautatieyhtiön MÁV:n sääntöjen mukaisesti, ja lapset toimivat aikuisten rautatieläisten valvonnassa. Rautatien pääteasemat ovat Széchenyi-hegy ja Hűvösvölgy.

Lasten rautatie avattiin liikenteelle kesällä 1948 Pioneerien rautatien nimellä. Sen esikuvana olivat Neuvostoliittoon ja Jugoslaviaan rakennetut vastaavat rautatiet.

## Lähteet
* 

### Viitteet
Huonearalia

**Huonearalia** (*Fatsia japonica*) on alkuperältään japanilainen ikivihreä pensas araliakasvien (*Araliaceae*) heimossa. Sitä käytetään huonekasvina.

Huonearalia tuotiin ensimmäisen kerran Eurooppaan vuonna 1838.

## Ulkonäkö
Huonearalia on ainavihanta pensas, jolla on haaraton, suora ja 3–4 senttimetrin paksuinen varsi. Nuoressa kasvissa on lehtiä koko varren pituudella, mutta kasvin vanhetessa varren latvaan jää tuuhea lehtikimppu. Huonearalialla on isokokoiset, 7–9-sormiset, kiiltävät lehdet, joiden 30–40 senttimetrin mittaiset ruodit taipuvat alaspäin lehtien painosta.

Vanhalle kasville syksyllä tuleva kermankeltainen kukinto on melko mitätön ja kasvin lehtevyys yleensä kärsii kukinnasta.

## Käyttö
Huonearaliaa kasvatetaan usein huonekasvina, jolloin se on yleensä kukkimaton viherkasvi. Huonekasvina se viihtyy viileällä, hieman varjoisalla paikalla ja vaatii kasvukaudella runsasta kastelua. Mullan tulisi olla sekoitus kompostimultaa, savea ja hiekkaa. Kasvia lisätään siemenistä tai rungon palasista ja latvasta otetuista pistokkaista.

Kuivassa huoneilmassa huonearaliaan tulee helposti tuholaisia. Kasvavat lehdet eivät siedä voimakkaita torjunta-aineita, joten ennakkotorjunta on tarpeen.

## Lähteet
Magyar Hírlap

**Magyar Hirláp** on Budapestissä ilmestyvä unkarinkielinen sanomalehti. Se perustettiin vuonna 1968, ja sen päätoimittaja on István Stefka.

Magyar Hirláp oli vuoteen 1989 Unkarin sosialistisen työväenpuolueen virallinen kannattaja. Vallankumouksen jälkeen sen toimitus suuntautui vasemmistolaiseen linjaan ja piti läheisiä yhteyksiä liberaalipoliitikoihin. Unkarilainen liikemies osti lehden 2005, ja sen jälkeen lehden linja on siirtynyt oikealle. Magyar Hirláp on yhdistetty erityisesti Viktor Orbánin Fidesz-puolueeseen. Joitakin lehden toimittajia on jopa kritisoitu äärioikeistolaisista kommenteista.

## Lähteet
Toisenlainen tyttö

**Toisenlainen tyttö** (*My Sassy Girl*) on yhdysvaltalainen romanttinen komediaelokuva vuodelta 2008. Elokuva perustuu eteläkorealaiseen elokuvaan *[[My Sassy Girl]]*.
Christopher Loeak

**Christopher Loeak** (11. marraskuuta 1952 Ailinglaplap – 8. elokuuta 2025 Honolulu) oli marshallinsaarelainen poliitikko, joka toimi maansa presidenttinä vuosina 2012–2016.

Loeak valittiin presidentiksi vuoden 2012 vaaleissa. Hän sai parlamentin äänestyksessä 21 ääntä voittaen istuvan presidentin Jurelang Zedkaian, joka sai 11 ääntä.

Presidentti David Kabua nimitti Loeakin presidenttiä avustaksi ministeriksi hallitukseensa vuonna 2020. Vuotta myöhemmin Loeak nousi kuitenkin Ailinglaplapin atollin suurpäälliköksi.

Loeak oli naimisissa Anono Lieom Loeakin kanssa. Pari sai kolme lasta. Äidinkielensä marshallin lisäksi Loeak puhui myös sujuvaa englantia.

## Lähteet
Kannustin

**Kannustin** eli **insentiivi** tarkoittaa taloustieteessä mitä tahansa, mikä motivoi tiettyyn valintaan tai toimintaan.

Taloustiede onkin lähinnä kannustinvaikutusten tutkimista. Tulospalkkio (esimerkiksi johdon optiopalkkio) sekä urakkapalkka ovat tyypillisiä rahallisia kannustimia. Kannustin voi olla myös ei-rahallinen kuten sosiaalinen paine tai arvostus. Kasvumotivaatio on itsensä kehittämiseen liittyvä kannustin. 

Sanktio on negatiivinen kannustin. Usein kannustimilla on ikäviä tahattomia vaikutuksia, joten kannustimet pitää kohdentaa mahdollisimman oikein juuri siihen asiaan, mitä halutaan lisätä tai vähentää.

## Kierot kannustimet
Kieroksi kannustimeksi () nimitetään kannustinta, jolla on odottamattomia negatiivisia sivuvaikutuksia.

### Sairauspäiväraha lisää sairauspoissaoloja
Jos sairauspäivärahaa nostetaan 1 prosentilla, sairauspoissaolot lisääntyvät 1,4 prosenttia. 5 %:n korotus aiheuttaisi menetettynä tuotantona arviolta 80 miljoonan euron kansantaloudelliset kustannukset. Palkansaajien tutkimuslaitoksen Kelan tukemassa tutkimuksessa aineistona olivat Suomen sairauspoissaolot 2002-2012. Myös teorian mukaan korkeampi korvaustaso kannustaa enempään poissaoloon.

## Katso myös
* Kannustinloukku

## Lähteet
Kootut teokset 1954–2004

**Kootut teokset 1954–2004** on Tomas Tranströmerin runojen suomennoskokoelma, joka on julkaistu vuonna 2011 Tammen Keltaisessa kirjastossa. Runot on suomentanut Caj Westerberg. Kirja sisältää *[[Kootut runot 1954–2000|Koottujen runojen 1954–2000]]* (2001) lisäksi Tranströmerin lapsuus- ja nuoruusmuistelman *Muistot näkevät minut* (1993) sekä runokokoelmat *Vankila* (2001) ja *Suuri arvoitus* (2004).

## Lähteet

## Aiheesta muualla
* Hannu Waarala: Kootut teokset 1954–2004 . Keskisuomalainen 4.1.2012.
* Juha Muurinen: Kootut teokset 1954–2004. MTV3.fi 2011.
Bambi (täsmennyssivu)

**Bambi** voi tarkoittaa ainakin seuraavia:

* *[[Bambi]]*, Disneyn animaatioelokuva vuodelta 1942
* *[[Bambi 2]]*, Disneyn vuonna 2006 ilmestynyt jatko-osa *Bambille*
* **, Felix Saltenin kirja vuodelta 1923
* Bambi, saksalainen media-alan palkinto
* Bambi Allen, yhdysvaltalainen näyttelijä 1960–1970-luvun taitteessa
* Bambi Woods, yhdysvaltalainen pornonäyttelijä.
* Bambi, Kimmo Miettisen ja Rami Kuusisen perustama lehti 1980-luvulta

## Katso myös
* *[[Bambis Kinder]]*, Felix Saltenin kirja vuodelta 1939
* *Who Killed Bambi?*, Sex Pistolsin single vuodelta 1979
* *Kuka tappoi bambin?*, Monika Fagerholmin kirja vuodelta 2019
Aleksei Sultanov

**Aleksei Faizulhakovitš Sultanov** (; ) oli neuvostoliittolais-yhdysvaltalainen pianisti.

Sultanovin kansainvälinen menestys alkoi, kun hän voitti Van Cliburn -pianokilpailun Yhdysvalloissa 1989 ja sai maahan heti 250 konsertin kiertueen. Hänen taistelunhaluinen soittonsa jakoi voimakkaasti mielipiteitä. Sultanovia arvioitiin määreillä "kuin nuori Chopin" ja "sukupolvensa huippua" mutta kritisoitiin myös "luonnonoikuksi" ja "rymistelijäksi". Hän saattoi olla liiankin aggressiivinen lyyrisempien teosten tulkkina. Hän itse sanoi: "Minä haluankin vain ylistäviä tai murskaavia arvioita. Jos kriitikot ovat liikaa samaa mieltä, taiteilija ei ole persoonallisuus."

Neuvostoliiton hajotessa Sultanov osti maatilan Fort Worthista Yhdysvalloista ja alkoi väsyä kiertueisiin. Samalla kriitikoiden mielenkiinto häntä kohtaan hiipui. Varsovan Chopin-kilpailussa 1995 ensimmäinen palkinto jäi jakamatta ja Sultanov sijoitettiin toiseksi.

Helmikuussa 2001 Sultanov sai aivoverenvuodon ja hänen vasen puolensa halvautui. Sultanov, joka oli ollut myös itämaisten kamppailulajien mestari, kuntoutti itseään sitkeästi ja soitti pianoa yhdellä kädellä pienimuotoisissa tilaisuuksissa. Hän sai marraskuussa 2004 Yhdysvaltain kansalaisuuden ja soitti seremoniassa viimeistä kertaa julkisesti. Sultanov kuoli kotonaan Fort Worthissa 30. kesäkuuta 2005 sairauskohtaukseen.

## Lähteet
Kverkfjöll

**Kverkfjöll** on Islanninnin kolmanneksi korkein vuoriryhmä Islannissa Öræfajökullin ja Bárdarbungan jälkeen Vatnajökullin koillis-osassa. Kaksi kalderaa muodostaa Kverkfjöllin selänteen. Eteläinen kaldera on jään peitossa mutta pohjoinen kaldera suurimmaksi osaksi jäätön. Molemmat kalderat sijaitsevat noin 1&nbsp;800 metrin korkeudessa. Korkein huippu on Skarphédinstur, 1936 metriä merenpinnan yläpuolella. Suuret jäätikön kielekkeet Vatnajökull-jäätiköstä kulkevat molemmin puolin Kverkfjöll-vuoria, ja kauempana länsi- ja itäpuolella sijaitsevat jäätiköt Dyngjujökull ja Brúarjökull.

Länsi-Kverkfjöll-vuoret on yksi Islannin aktiivisimmista geotermisistä alueista. Alueen alla on magmasäiliö joka pituus on 3 kilometriä ja leveys 1 kilometrin. Se on merenpinnasta noin 1&nbsp;600-1&nbsp;700 metrin korkeudessa. Se on saanut aikaan suuria luolia jäähän jäätikön alle. Niissä on sisällä kuumia lähteitä. Luolat ovat epävakaita ja niihin menemisestä varoitetaan "*parkkipaikalla*" kyltillä. Sinne johtaa tie jonka kunnon takia neliveto-auto on pakollinen. 

## Lähteet

## Aiheesta muualla
* 
* 
* 
*
GRAIL

**Gravity Recovery and Interior Laboratory (GRAIL)** on yhdysvaltalainen Kuuta tutkiva tiedeohjelma. GRAIL on osa NASAn Discovery-ohjelmaa, mihin kuuluu joukko Aurinkokuntaa tutkivia kustannuksiltaan edullisia, tehtäviltään  rajattuja avaruustutkimusta edistäviä avaruusluotaimia. GRAIL-ohjelma koostuu kahdesta kuuluotaimesta, kaksoisluotaimista GRAIL A ja GRAIL B. Luotaimet laukaistiin onnistuneesti 10. syyskuuta 2011 Cape Canaveral Air Force Stationin laukaisukompleksi 17B:stä, Floridasta Delta II -kantoraketilla. 

Luotaimien tehtävänä on selvittää Kuun rakennetta tarkoilla Kuun painovoimakentän mittauksilla. GRAIL A irtautui kantoraketista 9 minuutin päästä laukaisusta, GRAIL B seurasi sitä noin kahdeksan minuuttia myöhemmin. Ne saapuivat Kuun kiertoradalle noin 24 tunnin aikaerolla, GRAIL A 31. joulukuuta 2011 ja GRAIL B 1. tammikuuta 2012. Luotaimet saapuivat Kuun kiertoradalle Lagrangen piste L1:n kautta muun muassa polttoaineen säästämiseksi. Luotaimet kiertävät Kuuta peräkkäin 55 kilometrin korkeudessa. Luotaimet törmäytetään tehtävän päätyttyä Kuun pintaan.

## Tavoitteet
Kumpikin avaruusluotain vastaanottaa telemetriatietoja toisiltaan ja maa-asemalta. Mittaamalla avaruusluotainten etäisyyksien muutoksia voidaan laatia kartta Kuun painovoimakentästä ja malli Kuun sisäisestä  rakenteesta.  Painovoimakenttä kartoitetaan aikaisempaa paljon suuremmalla tarkkuudella. GRAIL mittaa painovoimaa samalla tavalla kuin vuonna 2002 laukaistu Maan painovoimakenttää tutkinut GRACE-satelliittipari.

Tietojenkeruuvaihe kestää 90 päivää mitä seuraa vuoden kestävä tietojen analysointi. Tulokset auttavat ymmärtämään maankaltaisten planeettojen kehitystä.

GRAIL-ohjelman päätutkijana on Maria Zuber MIT:stä. Ohjelman tiedotuksesta ja suhdetoiminnasta vastaa NASAn entinen astronautti Sally Ride. Yhdysvaltalaiset 5-8-luokkalaiset koululaiset voivat vaikuttaa luotainten kameroiden kuvauskohteisiin MoonKAM-projektissa (Moon Knowledge Acquired by Middle school students). GRAIL-ohjelman tiedot täydentävät aikaisemmin laukaistun NASAn Lunar Reconnaissance Orbiterin tietoja Kuusta.

## Media

Tiedosto:GRAIL mission design 1.jpg|Luotainten epäsuora reitti Kuuhun
Tiedosto:GRAIL-spacecraft4 cropped.jpg|GRAIL-luotaimia valmistellaan laukaisuun
Tiedosto:GRAIL space probes on top of the second stage of their Delta IIH before encapsulation.jpg|GRAIL-luotainpari Delta II:n hyötykuormana
Tiedosto:Ignition_of_a_Delta_7320-10C_with_the_two_GRAIL_spacecrafts_on_board.jpg|Delta II:n rakettimoottori käynnistetään


## Katso myös
*Kuun valloituksen aikajana

## Lähteet

## Aiheesta muualla

* NASA Grail  &ndash; NASAn GRAILin kotisivu
* GRAILin MIT:n kotisivu
* NASA 360 New Worlds New Discoveries 2/2 (video)
* Behind The Scenes of My NASA GRAIL Experience – Day One (AM)
* The GRAIL Mission: A Fact Sheet
Helena Häkkinen

**Helena Häkkinen** (1955–2011) toimi viestintäalalla markkinoinnissa, yrittäjänä ja tietokirjailijana.

Häkkinen oli perustamassa Väestöliiton Poikien puhelinta ja toimi laajasti muutenkin hyväntekeväisyysalalla.

## Teokset
*Uljas uusi johtaminen: arvoja, innostusta, hyvinvointia, Marjatta Jabe, Helena Häkkinen; Talentum, 2010 	 
*Ystävyys on ykkönen, Raisa Cacciatore, Helena Häkkinen. Minerva, 2011 

## Lähteet
Santa Who?

**Santa Who?** on vuonna 2000 kuvattu ja julkaistu komediallinen jouluelokuva. Elokuvan pääosia esittävät Leslie Nielsen, Steven Eckholdt, Robyn Lively, Max Morrow, Tommy Davidson, Darren Frost ja Karen LeBlanc. Elokuvassa joulupukki putoaa reestään huonon sään seurauksena New Yorkiin ja menettää muistinsa. Elokuvan on ohjannut William Dear.

## Lähteet

## Aiheesta muualla
*
IWork.com

**iWork.com** on Applen online-palvelu, joka täydentää iWork-toimisto-ohjelmistopakettia. Se julkistettiin julkisena beetaversiona 6. tammikuuta 2009, Macworld Conference & Expossa. iWork.com-palvelu tarjoaa verkkokäyttöliittymän dokumenttien katsomiseen, lataamiseen ja kommentointiin. Toisin kuin muut pilvipalvelimeen perustuvat toimisto-ohjelmat, kuten Google Docs ja Windows Live Office, ei se tarjoa muokkausmahdollisuutta.
IPhoto

**iPhoto** on Applen kehittämä digitaalisten valokuvien käsittelyohjelma, joka toimtetaan jokaisen Macintoshin mukana osana iLife-pakettia. Julkaisuvuonnaan 2002 iPhotolla pystyi tuomaan, organisoimaan, muokkaamaan, tulostamaan ja jakamaan digitaalisia valokuvia. 

Viimeisin versio, iPhoto 9, julkaistiin osana iLife '11-pakettia 20. lokakuuta. 2010.

## Ominaisuudet

Kuvien tuomisen jälkeen ne voidaan haluttaessa otsikoida, lajitella ja järjestellä ryhmiin (tunnetaan myös "Tapahtumina"). Yksittäisiä kuvia voidaan muokata yksinkertaisilla työkaluilla, kuten punaisten silmien poistotyökalulla, valotuksen säätötyökaluilla, sekä rajata. iPhoto ei kuitenkaan tarjoa edistyneempien kuvankäsittelyohjelmien kuten GIMP:in tarjoamia laajoja editointimahdollisuuksia.

iPhoto sisältää useita vaihtoehtoja kuvien jakamiseksi eteenpäin. Kuva-albumeista voidaan tehdä dynaamisia diaesityksiä, joihin voidaan lisätä musiikkia iTunesista. Nämä diaesitykset voidaan viedä QuickTime-mediasoittimeen videotiedostoiksi ja editoida edelleen iMoviella tai polttaa suoraan DVD-levylle käyttäen iDVD-ohjelmistoa. Sekä diaesitykset että valokuvat voidaan jakaa muille Mac-tietokoneille lähiverkon yli käytten Bonjour-ohjelmistoa. Ne voidaan myös ladata ja julkaista yksinkertaisella web-käyttöliittymällä Applen MobileMe-palvelussa. iPhoto voi myös synkronoida kuvat iPod- iPhone- ja iPad- laitteiden kanssa. iPhoto käyttäjät voivat myös tilata monenlaisia tuotteita internetin välityksellä, kuten tulosteita, julisteita ja kuvakirjoja. Ohjelmasta voi tulostaa kuvia ja kollaaseja myös kotitulostimella paikallisesti.

## Versiohistoria

### iOS

## Lähteet
DeStorm Power

**DeStorm Power** on yhdysvaltalainen muusikko, joka on perustanut DeStorm-nimisen YouTube-kanavan. Kanavalla on yli 1,2 miljoonaa tilaajaa ja kanavan yli 200 videota on näytetty lähes 140 miljoonaa kertaa. Videot ovat enimmäkseen komediallisia rap-lauluja.
Hänellä on myös toinen kanava, DeStormTV, johon hän lataa monenlaisia erilaisia videoita, kuten vlogeja ja kuntovinkkejä. Power on tehnyt yhteistyötä useiden YouTube-kuuluisuuksien, kuten Freddie Wongin, Ray William Johnsonin, Nice Peterin ja Mystery Guitar Manin kanssa.

## Aiheesta muualla
*YouTube- kanava DeStorm
*YouTube- kanava DeStormTV
Jonah

**Jonah** on englanninkielinen muoto Raamattuun perustuvasta miehen nimestä. Sen vastineita muissa kielissä ovat muiden muassa ruotsin, saksan ym. kielien Jonas sekä suomen Joonas ja Joona.

## Tunnettuja nimenkantajia
* Jonah, alk. *James Paffhausen* (s. 1959), Amerikan ortodoksisen kirkon priimas 2008–2012
* Jonah Berger, yhdysvaltalainen markkinoinnin professori ja tietokirjailija
* Jonah Falcon (s. 1970), yhdysvaltalainen näyttelijä ja käsikirjoittaja 
* Jonah Hill (s. 1983), yhdysvaltalainen näyttelijä, tuottaja, käsikirjoittaja ja koomikko
* Jonah Lomu (1975–2015), uusiseelantilainen rugby union -pelaaja

## Muita
* Jonah Hex, sarjakuvahahmo, myös samanniminen elokuva ja animaatiosarja
* Jonah's Ark, folk metal -yhtye Skycladin kolmas studioalbumi
Irene Vilvas

**Aino Irene Pekkarinen** (27. joulukuuta 1911 Kuopio – 5. toukokuuta 1971 Kuopio) oli suomalainen pankkivirkailija ja runoilija joka käytti nimimerkkiä **Irene Vilvas**. Hän oli myös hengellisten laulujen sanoittaja ja säveltäjä. 

Pekkarisen vanhemmat olivat räätäli Aaro Pekkarinen ja Johanna Julkunen. Hän suoritti keskikoulun Kuopion tyttölyseossa 1923–1929.

## Teoksia
Nimellä *Irene Vilvas*:
* 16 runoa teoksessa *Tähtiyö : ensikertalaisen uskonnollisia runoja* ; toimittanut Lauri Pohjanpää. Kuva ja sana, Helsinki 1946
* *Kevätihme* : runoja. Gummerus 1948
Nimellä Aino Pekkarinen on julkaistu hänen säveltämänsä ja sanoittamansa suosittu hengellinen laulu Yksin en kulje en hetkeäkään.  Hänen säveltämänsä laulun Helmiportin kautta kuljen  on sanoittanut Seppo Partti. Aino Pekkarinen on sanoittanut myös laulut Laulajan rukous (säv. Eino Kirvessalo) , Maan turhuudella tyydyttääkö voisit (säv. Lauri Parkkinen), Surutonna vain (säv. Vilho S. Heikkinen) , Vieras on mulle maailma tää (säv. Vilho S. Heikkinen) , Yön varjoihin (säv. Anssi J. Gardemeister / Anssi Myyryläinen) , Yö yrttitarhassa (säv. Seppo J. Järvinen)  ja Yö Öljymäellä (säv. Tero Kuparinen) . Lauluja on julkaistu useilla äänitteillä ja nuottikokoelmissa.

## Lähteet
* 
* Pohjoissavolaisen kaunokirjallisuuden bibliuografia : Irene Vilvas

### Viitteet
HMS Terror (I03)

**HMS Terror** (viirinumero I03) oli Britannian kuninkaallisen laivaston Erebus-luokan monitori ensimmäisen maailmansodan lopulla ja toisessa maailmansodassa.

## Valmistus

Alus tilattiin 29. heinäkuuta 1915 Harland and Wolffilta Belfastista, missä köli laskettiin vielä samana vuonna 26. lokakuuta. Alus laskettiin vesille 18. toukokuuta 1916 ja valmistui 6. elokuuta.

## Palvelus
Elokuussa 1916 alus liitettiin Doverin partio-osastoon, jonka mukana se osallistui sotatoimiin saksalaisia vastaan Belgian rannikolla. Alukseen osui Dunkerquen edustalla 19. lokakuuta Saksan keisarikunnan laivaston moottoritorpedoveneen laukaisema torpedo. Sen miehistö ei kärsinyt tappioita, ja alus pelastui uppoamiselta kapteenin ajettua sen rantaan. Se hinattiin Portsmouthiin. Vietettyään kolme kuukautta telakalla alus palasi palvelukseen.

Huhtikuussa 1918 *Terror* kuului sisaraluksensa *[[HMS Erebus (I02)|HMS Erebuksen]]* sekä hävittäjien *[[HMS Termanent]]in*, *[[HMS Truculent (1916)|HMS Truculentin]]* ja *[[HMS Manley (1914)|HMS Manleyn]]* kanssa pitkän kantaman tulitukiosastoon Zeebruggen iskussa. Alus sisaraluksineen tuki 27. syyskuuta Ypresin neljättä taistelua. Sodan päätyttyä alus teki 1920-luvun alussa erilaisia ampumakokeita.

Toisen maailmansodan alkaessa *Terror* oli Singaporessa, mistä se määrättiin Välimerelle. Aluksi se tuki ilmatorjunta-aseillaan Maltan puolustusta Regia Aeronautican ensimmäisessä hyökkäyksessä 11. kesäkuuta 1940. Se osallistui operaatio Compassiin, jossa se käytti esimerkiksi Bardiaa tulittaessaan 660 pääaseidensa kranaattia. Alus kuljetti myös juomavettä eteneville joukoille. Alus joutui 22. helmikuuta 1941 Saksan ilmavoimien Junkers Ju 87 Stuka -syöksypommittajien maaliksi lähdettyään Bengasista. Se vaurioitui pahoin lähelle osuneista pommeista, minkä seurauksena sen miehistö määrättiin jättämään alus. Hinauksessa ollut alus upposi Dernan edustalla.

## Lähteet
*

### Viitteet
Kaarina Kaarna

**Karin (Kaarina) Elisabet Kaarna** (o.s. **Viitainoja**; 20. lokakuuta 1898 Helsinki – 7. helmikuuta 1972 Helsinki) oli suomalainen kirjailija ja elokuvakäsikirjoittaja. Hän käytti nimimerkkejä *Kleopatra*, *Tuulikki Kallio*, *Kaisu Vaara*, *Katri Viita*, *Kaarina Viitainoja* ja *Irja Vuosalo*.

Kaarina Kaarna oli naimisissa taidemaalari ja elokuvaohjaaja Kalle Kaarnan kanssa.

## Teoksia
Nimellä *Kaarina Kaarna*:
* *Odota minua, Kristiina: Romaani.* Aura, Turku 1947
Nimimerkillä *Kleopatra*:
* *Katariina ja Munkkiniemen kreivi: Romaani.* Sirpale, Oulu 1940
Nimimerkillä *Kaisu Vaara*:
* *Johannes, merimies: Lyhytromaani.* Marjamaa, Oulu 1951
Nimimerkillä *Katri Viita*:
* *Keväästä kesään: Kertomus Irja Raikkaan kehitysvuosista*. WSOY 1926
Nimimerkillä *Irja Vuosalo*:
* *Isoäidin jalokivet: Romaani.* Sirpale, Oulu 1941
* *Väärentämätöntä kultaa*. Sirpale, Oulu 1951
Nimimerkillä *Tuulikki Kallio*:
* *Ulapan poika: Rainer Halmeen myöhemmät vaiheet. Romaani.* Perjantai, Oulu 1930, 2. painos 1945, 3. painos 1958
* *Metsäorvokki: Romaani.* Perjantai, Oulu 1931, 1945
* *Kaivopuiston kaunis Elsa: Romaani.* Perjantai, Oulu 1936. (2. ja 3. painos ilmestyivät 1946 ja 1957 nimellä *Kaivopuiston kaunis Regina*.)
* *Siskon sulhanen: Romaani.* 2. painos. Perjantai, Oulu 1942, 3. painos 1946.
* *Karjamajan salaisuus: Romaani.* Perjantai, Oulu 1943. (2. painos ilmestyi 1945 nimellä *Suviyön salaisuus*.)
* *Parkkilaiva Redanssian matruusi: Romaani.* Perjantai, Oulu 1943, 1947
* *Katariina ja Munkkiniemen kreivi*. 2. painos. Sirpale, Oulu 1946
* *Suuri seikkailu: Romaani.* Perjantai, Oulu 1946
* *Unelmien kaupunki: Romaani.* Perjantai, Oulu 1947
* *Johannes Karpin salaisuus: Romaani.* Perjantai, Oulu 1948 
* *Kohtalon kangaspuissa: Romaani.* Perjantai, Oulu 1952
* *Elämän punainen kukka: Romaani.* Perjantai, Oulu 1957

## Elokuvakäsikirjoituksia
* Työn sankarilaulu 1929 (salanimellä *Katri Viita*)
* Kuisma ja Helinä 1932 (salanimellä *Katri Viita*)
* Kaivopuiston kaunis Regina 1941
* Katariina ja Munkkiniemen kreivi 1943
* Suviyön salaisuus 1945

## Lähteet
* 
* 

## Aiheesta muualla
* Katri Viita : Eräs työn tragedia, Aamulehti, 08.09.1929, nro 245, s. 20, Kansalliskirjaston digitaaliset aineistot
IDVD

**iDVD** on Applen kehittämä DVD:n luontiohjelma OS X:ille. iDVD mahdollistaa käyttäjän lisätä QuickTime-elokuvia, MP3-musiikkia ja valokuvia DVD:hen, joita voidaan katsoa kaupallisilla DVD-soittimilla. Se on verratavissa Microsoft Windowsin vastavaan Windows DVD Makeriin.

Apple lopetti iDVD-ohjelman tukemisen viimeistään vuonna 2014.

## Lähteet
Kyllikki Kallas

**Meri Kyllikki Lahtela**, kirjailijanimi **Kyllikki Kallas** (15. maaliskuuta 1917 Räisälä – 22. lokakuuta 1979 Helsinki) oli suomalainen kirjailija.

Kyllikki Kallas valmistui ylioppilaaksi vuonna 1938 ja filosofian kandidaatiksi vuonna 1955. 

Kyllikki Kallas oli naimisissa vuodesta 1936 kansanedustaja Olavi Lahtelan kanssa. Kirjailija Markku Lahtela ja elokuvaohjaaja ja käsikirjoittaja Atro Lahtela ovat heidän poikiaan. Yleisradion entinen pääjohtaja ja entinen SDP:n puoluesihteeri Mikael Jungner on hänen tyttärenpoikansa ja kirjailija Silvo Lahtela sekä näyttelijä Johannes Lahtela hänen pojanpoikiaan.

Kyllikki Kallas herätti 1950-luvun lopulla huomiota Maalaisliiton silloista puoluesihteeriä Arvo Korsimoa ja eräitä muitakin puolueen näkyviä henkilöitä parodioineella näytelmällään *Herra puoluesihteeri*. Näytelmän ensiesitys oli Suomen Kansallisteatterissa keväällä 1958. Keskeisissä rooleissa olivat Tauno Palo (puoluesihteeri), Matti Ranin (nuori idealisti) ja Maikki Länsiö (lehtinainen).

## Teoksia
* *Herra puoluesihteeri* : näytelmä. 1958
* *Kolmastoista luku* : romaani. Tammi 1961

## Lähteet
* 
* Mitä-Missä-Milloin, Kansalaisen vuosikirja 1959, s. 62 ja 291. Helsinki: Otava, 1958.

### Viitteet

## Aiheesta muualla
* Kolmastoista luku -romaani Kirjasampo.fi:ssä
IWeb

**iWeb** on Applen kehittämä mallipohjainen WYSIWYG-verkkosivun luontiohjelma. iWebin ensimmäinen versio julkistettiin 10. tammikuuta 2006 Macworld Conference & Expo:ssa osana iLife '06 -pakettia. iWeb '11 julkaistiin 20. lokakuuta 2010 osana iLife '11:a, vaikka sitä ei päivitetty edellisestä versiosta (3.0.2). iWeb mahdollistaa käyttäjien luoda verkkosivuja ja blogeja ja muokata niitä omilla valokuvillaan, tekstillä ja videoilla.
Paula Karasti

**Lempi Pauliina (Paula) Kaskeala**, kirjailijanimi **Paula Karasti** (24. tammikuuta 1898 Viipuri – 28. joulukuuta 1972 Turku) oli suomalainen kirjailija.

Köyhän mutta yhteiskunnallisesti aktiivisen maanviljelijäperheen tytär Paula Karasti kävi keskikoulun synnyinkaupungissaan Viipurissa. Hän avioitui hiitolalaisen maanviljelijän kanssa ja toimi paikkakunnalla muun muassa nuoriso-ohjaajana. Sotien jälkeen Karasti päätyi Turkuun, jossa hän sai mahdollisuuden keskittyä kirjoittamiseen.

Karastin esikoisromaani *Syylliset* sai hyvät arvostelut pääkaupunkiseudun lehdissä mutta jäi markkinoinnin puutteessa ja ilman *[[Turun Sanomat|Turun Sanomien]]* arviota harvojen tuntemaksi. Toisen romaaninsa *Rautalehti* käsikirjoituksen Karasti lähetti vuonna 1972 Weilin + Göösin satavuotisjuhlan kunniaksi pidettyyn kirjoituskilpailuun, ja se oli 370 kilpailutyöstä yksi kolmesta samanarvoisina palkitusta.

## Teokset
* *Syylliset*. Tajo, Turku 1963
* *Rautalehti* : romaani. Weilin + Göös 1972

## Lähteet
*  

## Aiheesta muualla
*''Rautalehti''-romaanin sisältöseloste Kirjasammossa
Aimo Mela

**Aimo Martti Mela** (sukunimi vuoteen 1906 *Mélart*; 30. toukokuuta 1893 Mäntsälä – 15. syyskuuta 1974 Helsinki) oli suomalainen kirjailija.

## Teoksia
* *Voittaja* : 1-osainen näytelmä. Seuranäytelmiä n:o 473. Karisto 1946
* *[[Pekka Ervast]] : kirjailija, teosofian tutkija, kristillinen mystikko*. Ruusu-ristin kirjallisuusseura, Helsinki 1956
* *Ihminen vain* : näytelmä. 1958

## Lähteet
* 

## Aiheesta muualla
* PekkaErvast.net: Aimo Melan Pekka Ervast -elämäkerta
Leninin patsas (Suomen asema)

**Leninin patsas** () on V. I. Leninin muistomerkki Pietarin Leninin aukiolla Suomen aseman edessä.

Kuvanveistäjä Sergei Jevsejevin sekä arkkitehtien Vladimir Štšukon ja Vladimir Hellfreichin suunnittelema muistomerkki paljastettiin lokakuun vallankumouksen vuosipäivänä vuonna 1926. Se esittää huhtikuussa 1917 ulkomailta palannutta Leniniä, joka puhuu Suomen aseman luona ”Pääoman viholliseksi” nimetyn panssariauton päältä. Neuvostoaikaisen tulkinnan mukaan patsaalle antaa emotionaalisuutta Leninille ominainen ”tarmokas kädenliike, joka ilmaisee samalla sekä uskoa voittoon että taistelukutsua”. Sen kerrottiin olleen maan ensimmäinen vallankumousjohtajalle pystytetty muistomerkki.

Pronssista valettu patsas on 4,3 metriä korkea. Graniittijalustoineen muistomerkin korkeus on 10,7 metriä. Panssariauton jäähdyttimeen on valettu teksti ”...ja eläköön koko maailman sosialistinen vallankumous! 17. huhtikuuta 1917”.

Alun perin muistomerkki seisoi vanhan aseman julkisivun edessä sijainneella pienellä aukiolla. Myöhemmin se siirrettiin uuden asemarakennuksen ja Nevan väliin toisen maailmansodan jälkeen raivatulle uudelle Leninin aukiolle.

Tuntemattomiksi jääneet vandaalit räjäyttivät huhtikuussa 2009 patsaan takaosaan kiinnitetyn pommin, joka teki siihen noin metrin levyisen aukon. Korjattu patsas palautettiin jalustalleen vuoden kuluttua. Muistomerkki kuuluu Venäjän federaation suojelukohteisiin.

## Lähteet
Jalmari Jäppinen

**Jalmari Jäppinen** (12. toukokuuta 1897 Sääminki – 28. tammikuuta 1974 Lappeenranta) oli suomalainen runoilija.

## Teoksia
* *Ilman aikojaan : riimeillä rimsutettuja suorasanaisia runojuttuja*. Karisto 1929

## Lähteet
*
Siiri Juva

**Siiri Sylvia Juva** (sukunimi vuoteen 1935 *Juvelius*, 8. joulukuuta 1886 Antrea – 8. lokakuuta 1974 Helsinki) oli suomalainen lehtori ja kirjailija.

Juvan vanhemmat olivat komissioonimaanmittari Johan Henrik Juvelius ja Ida Maria Åkerman. Hänellä oli seitsemän sisarusta, joista tunnettuja ovat kirjallisuuden tutkija J. W. Juvelius (1863–1927), kirjailija Valter Juva (1865–1922), vankilanjohtaja V. O. Juvelius (1869–1937), lähetyssaarnaaja ja diakoni Ester Juvelius (1876–1962) sekä näytelmäkirjailija ja suomentaja Veera Roos (1882–1961). Siiri Juva toimi vanhempana lehtorina Turun tyttölyseossa.

## Teoksia
Nimellä *Siiri Juva*:
* *Monsieur Vincent, évolution d'un saint*. A. Tardy, Bourges 1939
* *Pyhimys ja rakkaus : sosiaalihuollon isän Vincentius Paulilaisen romaani : (1581-1660)*. Suomen opiskelevan nuorison raittiusliitto, Helsinki 1957
Nimellä *Siiri Juvelius*:
* *Miksi Rehtori harmaantui? : sekä seitsemän muuta partio- ja koululaisnäytelmää*. Gummerus 1932
* *Partiolaisten sotasaalis* : 2-näytöksinen näytelmä. Suomen opettajain raittiusliiton vuorokeskusteluja n:o 5. Helsinki 1933 
Nimimerkillä *Sylvia Solki*:
* *Kun sydämet eroavat* : romaani. Otava 1919

## Lähteet
* 
* Mesterton.net : Siiri Juvan vanhemmat ja sisarukset

## Aiheesta muualla
* Siiri Juvelius : Wien viettää juhlaviikkoja, Helsingin Sanomat Viikkoliite, 14.07.1929, nro 28, s. 1, Kansalliskirjaston digitaaliset aineistot
* Siiri Juvelius : Adrian aalloilla, Helsingin Sanomat Viikkoliite, 13.04.1930, nro 15, s. 3, Kansalliskirjaston digitaaliset aineistot
* Siiri Juvelius : Postumian luolasaleissa, Helsingin Sanomat, 15.04.1934, nro 100, s. 31, Kansalliskirjaston digitaaliset aineistot
Paavo Huhtamäki

**Paavo Artturi Huhtamäki** (3. toukokuuta 1905 Lapväärtti – 29. marraskuuta 1972 Tampere) oli suomalainen kirjailija.

## Teoksia
* *Kauppa käy ja kasku kertoo : koettua ja mietittyä* ; kuvat ja alkukirjaimet piirtänyt Erkki Ahokanta. Gummerus 1950
* *Kaupasta kauppaan : myyntimiehen matkoilta* ; kuv. Asmo Alho. Gummerus 1955

## Lähteet
*
Koripallon miesten SM-sarjakausi 1970–1971

**Koripallon miesten SM-sarjakausi 1970–1971** oli 31. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti neljännen peräkkäisen Suomen mestaruuden.

## Runkosarja

## Lähteet
* Mitä-Missä-Milloin 1972

### Viitteet
Metoksetamiini

**Metoksetamiini** tai **MXE** on aryylisykloheksyyliamiiniryhmään kuuluva aine, jota liikkuu huumausainemarkkinoilla muuntohuumeena. Metoksetamiini on ketamiinin muunnos, jossa on rakenteellisia samankaltaisuuksia etisyklidiinin ja 3-MeO-PCP:n kanssa.

Alun perin suurin osa metoksetamiinista tuli Kiinasta, mutta tuotanto on sittemmin lähes kokonaan loppunut. Syynä oli Kiinan huumeita koskevan rikoslain tiukentuminen; MXE luokiteltiin Kiinassa huumeeksi ja tuotannosta saattaa saada kuolemanrangaistuksen.

## Farmakologia
### Farmakodynamiikka
MXE toimii pääasiassa selektiivisenä ja korkean affiniteetin NMDA-reseptorin antagonistina: fensyklidiinin (PCP) -sitoutumisalueen (Ki = 257 nM) antagonistina. Se tuottaa ketamiinin kaltaisia ​​vaikutuksia. NMDA-reseptorin antagonismin lisäksi MXE:n on havaittu toimivan serotoniinin takaisinoton estäjänä (Ki = 479 nM; IC50 = 2 400 nM). Sitä vastoin sillä on vain vähän tai ei ollenkaan vaikutusta dopamiinin ja norepinefriinin takaisinottoon (Ki ja IC50 > 10 000 nM). Siitä huolimatta MXE:n on havaittu aktivoivan dopaminergistä hermovälitystä, myös mesolimbisessa palkitsemisreitissä. Tämä on ominaisuus, joka on jaettu muiden NMDA-reseptorin antagonistien, mukaan lukien ketamiinin, PCP:n ja disosilpiinin (MK-801) kanssa. Eläintutkimukset viittaavat siihen, että MXE:llä voi olla nopeasti vaikuttavia masennusta lievittäviä ominaisuuksia, jotka ovat samanlaisia ​​kuin ketamiinilla. Tutkimuksessa, jossa arvioitiin MXE:n sitoutumista 56 kohtaan, mukaan lukien välittäjäainereseptorit ja kuljettajat, havaittiin, että MXE:n Ki-arvot olivat > 10 000 nM kaikissa kohdissa paitsi NMDA-reseptorin disosilpiinikohdassa ja serotoniinin kuljettajassa (SERT).

### Farmakokinetiikka
MXE:n vaikutusaika on pidempi kuin ketamiinin.

## Laki
Listattu valtioneuvoston asetuksessa huumausaineina pidettävistä aineista, valmisteista ja kasveista.

## Lähteet

## Aiheesta muualla
* Interview with a Ketamine Chemist. Vice 2011. Arkistoitu 21.12.2015.
Maija Lamminheimo

**Maria (Maija) Lamminheimo-Vattunen** (o.s. *Lamminheimo*, alkujaan *Ahlbäck*; 21. kesäkuuta 1889 Alavus – 16. lokakuuta 1972 Humppila) oli suomalainen runoilija.

Lamminheimon vanhemmat olivat pankin kamreeri Kaarlo Fredrik Lamminheimo (alkujaan Ahlbäck). ja Liisa Lamminheimo. Maija Lamminheimo syntyi Alavudella, mutta varttui Ilmajoella. Maija Lamminheimo menestyi varhain runonlausumisessa Etelä-Pohjanmaalla. Hänen veljensä oli kuvanveistäjä Kaarlo Lamminheimo.

## Teoksia
* *Valitut runot*. Tekijä, Humppila 1974

## Lähteet
* 

### Viitteet
Mullot

**Mullot** (Mullidae) on putkisuukaloihin kuuluva heimo. Heimon lajeja tavataan Atlantista, Intian valtamerestä ja Tyynestämerestä.

## Tyypillisiä piirteitä
Mullojen heimoon kuuluu 6 sukua ja 100 lajia. Mullot ovat ruumiinrakenteeltaan pitkulaisia kaloja, jotka kasvavat suurimmillaan 40&ndash;60&nbsp;cm:n pituisiksi. Tunnusmerkillisin piirre on kuonon kaksi pitkää viiksisäiettä. Kalat pystyvät liikuttelemaan säikeitä toisistaan riippumattomasti ja niissä on aistielimiä. Kaloilla on kaksi selkäevää, jotka ovat melko kaukana toisistaan ja joista etumainen on piikikkäämpi. Pyrstöevä on tyypillisesti haarautunut. Eräiden sukujen lajeilla kuono on pitkähkö, kun toisilla se on lyhyehkö. Eri sukuihin kuuluvat lajit voidaan erottaa hampaiden perusteella. Mullojen suomut ovat suurikokoiset ja korkeat. Kalat ovat usein värikkäitä, pohjaväriltään vaaleita tyypillisesti punertavia tai valkeita ja ruumissa on erivärisiä kuviointeja. Eräät lajit ovat kokonaan keltaisia, mustia tai ruskeita.

## Levinneisyys ja elintavat
Mullot ovat mereisiä kaloja, joita tavataan Atlantin, Intian valtameren ja Tyynenmeren alueilta. Toisinaan niitä tavataan myös murtovesistä. Kalat liikkuvat usein lähellä hiekka- tai mutapohjaa, joskin *Mulloidichthys*- ja *Parupeneus*-suvun lajit elävät kivikkoisemmilla alueilla ja koralliriutoilla. Mullot käyttävät viiksisäikeitään ravinnonetsintään. Ne syövät selkärangattomia eläimiä, kuten matoja sekä pieniä nilviäisiä, meritähtiä ja merisiilejä. Eri lajit käyttävät viiksiään hieman eri tavoin. Esimerkiksi tummajuovamullo (*Upeneus tragula*) käyttää niitä kaivamiseen, kultamullo (*Parupeneus cyclostomus*) työntää viiksensä koloihin ja pyrkii siten hätyyttämään pieniä eläimiä piiloistaan ja keltajuovamullo (*Mullus surmuletus*) kyntää kuonollaan merenpohjaa ravintoa etsiessään. Mullot eivät useiden muiden kalojen tavoin pyri suojaan pedoilta piiloutumalla, vaan pyrkivät uimaan nopeasti kiihdyttäen pakoon.

Monet mullolajit, esimerkiksi Välimeressä elävä rusotäplämullo (*Mullus barbatus*), ovat hyviä ruokakaloja ja paikoitellen erittäin arvostettuja.

## Lähteet
Anthony Bourdain maailmalla

**Anthony Bourdain maailmalla** (*Anthony Bourdain: No Reservations*) on Anthony Bourdainin luotsaama matkailu- ja ruokaohjelma. Travel Channel näyttää ohjelmaa ympäri maailman, Suomessa sitä näyttää myös Jim. Bourdain matkustelee sarjassa ympäri maailmaa tutkimassa erilaisia ruokakulttuureja.
Muuta en jouluksi toivo

**Muuta en jouluksi toivo** (*All I Want for Christmas*) on vuonna 1991 ensi-iltansa saanut komediallinen jouluelokuva. Elokuvan pääosia esittävät Harley Jane Kozak, Jamey Sheridan, Ethan Randall, Thora Birch, Kevin Nealon, Leslie Nielsen, Andrea Martin, Lauren Bacall, Amy Oberer, Renée Taylor, Felicity LaFortune, Camille Saviola ja Michael Alaimo. Elokuvan on ohjannut Robert Lieberman.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa siirappiseksi koko perheen hyväntuulen komediaksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
* 
*
Mario Berti

**Mario Berti** (1881–1964) oli italialainen upseeri ensimmäisessä maailmansodassa, Espanjan sisällissodassa ja toisessa maailmansodassa. 

Hän syntyi La Speziassa yläluokkaiseen perheeseen. Perhe oli melko varakas pääasiassa isän perittyä maata La Speziasta. Berti ei avioitunut eikä hänellä ollut lapsia, mutta hänellä oli kaksi veljenpoikaa sekä sisarentytär.

Ensimmäisessä maailmansodassa hän yleni everstiksi huolimatta nuoresta iästään. Hän palveli sodan syttyessä Libyassa ja sen jälkeen 1916 Trenton rintamalla, jossa hän osallistu Asiagon taisteluun. Winston Churchill antoi hänelle brittiläisen DSO:n urheudesta taistelussa.

Espanjan sisällissodassa Berti oli kenraalin arvoisena 9. jalkaväkidivisioona Pasubion komentajana ja edelleen 3. ratsuväkidivisioona Amedeo Duva d’Aostan komentajana ennen siirtymistään vapaaehtoisarmeijakunnan komentajaksi 1937 kenraali Francon pyynnöstä. Hän johti armeijakuntaa Aragonian operaatioiden aikana. Vuodesta 1939 alkaen hän palveli Italian XV armeijakunnan komentajana aina vuoteen 1940.

Toisen maailmansodan alkaessa Berti oli Italian armeijan esikuntapäällikkönä. Espanjan sisällissotaan osallistuminen oli kuluttanut maan resursseja niin, ettei se voinut heti liittyä Saksan rinnalle. Berti ilmoitti muun muassa tämän Benito Mussolinille, joka siirsi hänet sivuun esikuntapäällikön tehtävästä.

Hänet siirrettiin Libyan lähettilääksi, ja Rodolfo Graziani otti hänen paikkansa Mussolinin luottomiehenä. Grazianin epäonnistuttua hyökkäyksessä Egyptiin Berti kieltäytyi auttamasta. Kesällä 1940 Berti määrättiin korvaamaan Francesco Guidi Italian 10. armeijan komentajana, missä tehtävässä hän vei joukkonsa Egyptiin 9. syyskuuta 1940 alkaneessa hyökkäyksessä.

Italian hyökkäys Kreikkaan esti Libyassa olevien joukkojen täydentämisen, eikä Sidi Barraniin pysähtynyttä hyökkäystä ei voitu jatkaa. Berti joutui ennen joulukuun puoleen väliin suunniteltua hyökkäystä sairauslomalle, jolloin hän luovutti tehtävänsä Italo Gariboldille. 

Berti palasi komentajaksi 14. joulukuuta 1940 brittien aloitettua operaatio Compassin. Giuseppe Tellera otti 23. joulukuuta komentajuuden Bertiltä.

Berti erosi armeijasta Italian antauduttua 8. syyskuuta 1943, minkä jälkeen hän vietti loppuelämänsä La Speziassa.

## Aiheesta muualla
* The Generals of WWII: Mario Berti
*  The Italian Army in Egypt during World War II
Bensulsin kartano

**Bensulsin kartano** on Espoon Vanttilassa sijaitseva kartano.

Kartanon 300-neliöinen arvokas päärakennus paloi 5. tammikuuta 2012. Rakennuksessa oli ollut takalla tai vastaavalla suoritetusta lisälämmityksestä johtunut pienempi palo jo kaksi päivää aiemmin, ja epäillään että palo ei silloin sammunut täysin. Ulkorakennukset säästyivät.

Alueella on myös kivikautinen asuinpaikkalöytö.

## Lähteet
Mika Mörsky

**Mika Mörsky** (s. 4. huhtikuuta 1991 Kirkkonummi) on suomalainen jääkiekkoilija, joka edustaa Mestis-joukkue Savonlinnan Pallokerhoa. Suhteellisen pienikokoisen Mörskyn vahvuus on hänen taitotasonsa, mutta hänen fysiikkansa on vielä melko heikko miesten peleihin.

## Ura
Mörsky pelasi koko junioriuransa Espoossa. Hän on Jäähongan kasvatti. Mörsky siirtyi sittemmin Espoo Bluesiin ja hän pelasi myös kauden 2007–2008 Kiekko-Espoon B-nuorissa. Kaudella 2009–2010 Mörsky oli tehoilla 25+23=48 Bluesin A-nuorten paras maalintekijä sekä paras pistemies Juuso Forsströmin kanssa. Hän sijoittui A-nuorten SM-liigan maalipörssissä toiseksi HPK:n Teemu Rautiaisen jälkeen sekä pistepörssissä neljänneksi Forsströmin ja Lukon Antti Tenkasen kanssa. Mörsky voitti kauden päätteeksi A-nuorten SM-hopeaa.

Kesän 2011 Mörsky harjoitteli Bluesin SM-liigajoukkueen kanssa. Hän teki syyskuussa 1+1-vuotisen liigasopimuksen. Noin viikko tämän jälkeen Blues vuokrasi Mörskyn joulutaukoon asti kestävällä sopimuksella Mestis-joukkue Vaasan Sportiin. Hän pelasi joukkueessa 12 runkosarjaottelua sekä kaksi ottelua A-nuorissa. Suurimman osan kaudesta 2011–2012 Mörsky pelasi kuitenkin Bluesin A-nuorissa. Yhteensä hän teki A-nuorten SM-liigassa 22 maalia, joilla Mörsky jakoi sarjan maalipörssin seitsemännen sijan JYPin Markus Nenosen kanssa. Hän teki SM-liigadebyyttinsä 5. tammikuuta 2012 Rauman Lukkoa vastaan. Mörsky sai ottelussa jääaikaa 2.09 minuuttia. Ottelu jäi hänen kauden ainoaksi SM-liigassa.

Mörsky ei käyttänyt SM-liigasopimuksessaan ollutta optiota, vaan hän siirtyi kaudeksi 2012–2013 1+1-vuotisella sopimuksella Mestiksen nousijajoukkue HC Keski-Uusimaahan. 13. lokakuuta 2012 hän onnistui tekemään ilmaveivimaalin vieraissa Sportia vastaan. Mörskyn osuma ratkaisi HCK:lle 4–5-voiton. Mörsky siirtyi tammikuussa 2013 HCK:sta Savonlinnan Pallokerhoon. Hän oli siirtyessään HCK:n kolmanneksi paras pistemies tehoilla 9+8=17. Huhtikuussa Mörsky teki vuoden mittaisen jatkosopimuksen SaPKon kanssa.

Kausi 2013–2014 Mörskyllä todettiin olkapäävamman takia päättyneeksi tammikuussa 2014. Hän ehti pelata vain 22 runkosarjaottelua.

## Tilastot

## Lähteet
*
*

### Viitteet
Edith Polón

**Edith Polón**, os. *Ahnger* (7. toukokuuta 1869 Helsinki – 12. maaliskuuta 1915 Helsinki) oli suomalainen ruotsin ja suomen kielellä kirjoittanut kirjailija.

Edith Polón oli naimisissa Suomen Gummitehdas Oy:n toimitusjohtajan Eduard Polónin (1861–1930) kanssa. Poikansa oli jääkärieversti Eino Polón.

## Teoksia
* *Tre pojkar*. Söderström, Helsingfors 1914 (Helmi Krohnin suomentamana nimellä *Kolme poikaa*, WSOY 1916)

## Kirjallisuutta
* Salme Setälä : *Edit Polón 1863-1915 päiväkirjansa valossa*. Esperanto-säätiö 1972

## Lähteet
* 
* Akseli Nokia : Polón
Juntolovo

**Juntolovo** () on kunnallishallintoalue Pietarin Primorjen piirissä Venäjällä. Se sijaitsee kaupungin pohjoisosassa Kivinenän pohjoispuolella. Kunnallishallintoalueen länsipuolella on entisen Lahdensuon (ven. *Lahtinskoje boloto*) käsittävä Juntolovon metsänsuojelualue.

Alue on saanut nimensä Lahdentulvaan (ven. *Lahtinski razliv*) laskevasta Junttilanojasta (ven. *Juntolovka*). Jälkimmäinen nimitys perustunee seudulla sijainneeseen Junttilan taloon, josta ei ole säilynyt tietoa. Juntti on muunnos ristimänimestä Johannes.

## Lähteet

## Aiheesta muualla
* Juntolovon kunnallishallintoalueen sivusto
Species Plantarum

**Species Plantarum** on ruotsalaisen luonnontutkijan Carl von Linnén kirjoittama teos vuodelta 1753. Kirjassa Linné luettelee kaikki tuntemansa kasvilajit ja antaa niille kaksiosaisen tieteellisen nimen aikaisempien monisanaisten kuvausten sijaan.

*Species Plantarumin* ilmestymisaika on sovittu lähes kaikkien kasviryhmien nomenklatuurin alkamisajankohdaksi, ei kuitenkaan sammalten ja osan levistä. 

## Lähteet

## Aiheesta muualla
* Linnaeus Link Union Catalogue
Antoine Duhamel

**Antoine Duhamel** (30. heinäkuuta 1925 – 11. syyskuuta 2014) oli ranskalainen säveltäjä, kapellimestari ja musiikinopettaja. Hän syntyi Valmondoisissa ja opiskeli musiikkia Pariisin yliopistossa. Hän aloitti elokuvasäveltäjän uransa vuonna 1960. Hän sai vuonna 2002 Berliinin elokuvajuhlilla Hopeisen karhun musiikistaan Bertrand Tavernierin elokuvaan *[[Laissez-passer]]*.

Duhamel sävelsi musiikit myös esimerkiksi useisiin Jean-Luc Godardin elokuviin, kuten *[[Pierrot le fou – hullu Pierrot]]* ja *[[Viikonloppu (vuoden 1967 elokuva)|Viikonloppu]]*.

## Lähteet

## Aiheesta muualla
* 
*
Harlow – seksityttö

**Harlow – seksityttö** () on vuonna 1965 kuvattu draamaelokuva, joka kertoo näyttelijä Jean Harlow’n elämästä. Elokuvan pääosia esittävät Carroll Baker, Red Buttons, Raf Vallone, Angela Lansbury, Peter Lawford, Mike Connors, Martin Balsam, Leslie Nielsen, Mary Murphy, Hanna Landy, Peter Hansen, Kipp Hamilton ja Peter Leeds. Elokuvan on ohjannut Gordon M. Douglas.

## Aiheesta muualla
* 
* 
*